《长门怨》
明代·赵介

翠华朝望迥，长门夕思孤。萤流金殿暝，露下玉阶芜。

昔作鸣阳凤，今为绕树乌。愁颜空似玉，咳唾不成珠。

宝镜尘将灭，罗裳色渐枯。泪将寒漏水，夜夜滴空壶。

作者简介：（?—1389）元明间广东番禺人，字伯贞。博通诸经及释、老书。元末，与孙蕡等俱受何真礼遇，号广中五先生。入明，闭户读书，不求仕进，屡荐皆辞。坐累逮赴京师，途中卒于南昌。有《临清集》，另有《广中五先生诗》。